ઘણા કિસ્સાઓમાં પક્ષકારો પોતાની માલિકીની જમીન/મિલકતો વેચાણ/તબદીલ કરવા સબ રજિસ્ટ્રાર કચેરી સમક્ષ જાતે પોતે હાજર રહી શકે તેમ ન હોય ત્યારે તેવા સંજોગોમાં મિલકતના માલિક દ્વારા પોતાના વતી તેવી મિલકત તબદીલ કરવા અંગેની કાર્યવાહી માટે પોતાના કુલમુખત્યારની નિમણૂક કરી તેવી કાર્યવાહી પૂર્ણ કરવા માટે કુલમુખત્યારનામાના લેખ યાને પાવર ઓફ એટર્નીનો લેખ બનાવતા હોય છે અને પાવર ઓફ એટર્ની આધારે મિલકતોના રજિસ્ટર્ડ દસ્તાવેજોની નોંધણીની કાર્યવાહી પાવર ઓફ એટર્ની હોલ્ડર દ્વારા પૂર્ણ થતી હોય છે.